
Dimitrie Gusti s-a născut la 13 februarie 1880, la Iaşi şi s-a stins din viaţă la 30 
octombrie 1955, la Bucureşti. Şi-a început studiile universitare în anul 1898 la 
prima universitate românească, la laşi, iar după un an de studii de filosofie îşi 
continuă pregătirea universitară în Germania, la Berlin, în anul 1904 obținând şi 


titlul de doctor. 


Dimitrie Gusti a fost un sociolog, dar mai mult decât atât, a fost promotor 
şi organizator al sociologiei româneşti. El nu s-a remarcat prin lucrări 
spectaculoase, dar munca sa de organizare şi mobilizare a reuşit să creeze şi să 
lase în urmă o vastitate de lucrări sociologice, culminând cu monumentala 
„Enciclopedia Romaniei”. Vocaţia profesorală şi-a spus cuvântul de-a lungul 


întregii sale vieți. 


Considerat în unanimitate drept întemeietorul Şcolii sociologice de la 
Bucureşti şi având contribuţii semnificative la dezvoltarea sociologiei ca ştiinţă 
în România, Dimitrie Gusti a reuşit să strângă în jurul său o serie de personalități 


precum: 


- Mircea Vulcănescu, cel care a elaborat fundamentele teoretice ale 


sistemului sociologic; 
- Traian Herseni, autor al unor lucrări şi sinteze teoretice deosebite; 


- Anton Golopenţia, Constantin Brăiloiu, Mihai Pop, Leon Topa, 


Pompiliu Caraion etc 


De numele lui Dimitrie Gusti se leagă şi întemeierea, în 1936, a Muzeului 
Satului din Bucureşti, conceput ca o oglindă a civilizaţiei tradiționale româneşti. 
Crearea Muzeului Satului este rodul unor cercetări intense şi susţinute, teoretice 
şi de teren, a unor experimente muzeografice, de peste un deceniu, coordonate 
de Dimitrie Gusti. În acest demers complex de cercetare, Gusti a organizat, între 
1925 şi 1935, cu specialişti din diverse domenii - sociologi, etnografi, folclorişti, 
geografi, statisticieni, medici şi cu studenţii săi, campanii de cercetări 


monografice, cu caracter interdisciplinar, într-un număr mare de sate. 


În acelaşi palmares al contribuţiilor la dezvoltarea sociologiei ca ştiinţă în 
România, se adaugă şi o serie de titulaturi precum: fondarea şi conducerea 
Asociaţiei pentru ştiinţa şi reforma socială (1919-1921), Institutul Social Român 
(1921-1939), revistelor „Arhiva pentru ştiinţa şi reforma socială" (1919-1943) şi 


„Sociologie românească" (1936-1944). 


Școala sociologică de la Bucureşti. 


În perioada interbelică sociologia romînească atinge apogeul dezvoltării 
sale prin constituirea primei şcoli sociologice, în înţelesul modern al termenului, 
de către DimitrieGusti şi principalii săi colaboratori. Un rol decisiv în crearea 
Școlii sociologice de la Bucureşti l-au avut trei etape ale formaţiei sale ştiinţifice 


şi culturale: Lecţia germană, Lecţia francezăşi Lecţia românească. 


Lecţia germană a început cu experiența dobândită de D. Gusti la 
Laboratorul de psihologie experimentală din Germania şi a continuat cu 
pregătirea sa în seminarii de istorie culturală, de economie politică şi cu lecţiile 


de statistică. 


Lecţia franceză s-a resimţit cu precădere în câteva accente fundamentale 
ale operei gustiene. Sociologul român, care a studiat un an de zile în Franţa, a 
sesizat ideea de a asocia spiritul sociologic cu istoria, etnologia, economia 


politică, ştiinţele juridice şi de a lucra multidisciplinar. O altă moştenire 


franceză se referă la valorizarea cercetărilor monografice zonale asupra 


familiilor muncitorilor europeni efectuate de Şcoala Franceză. 


Lecţia românească este semnificativă prin, cel puţin, două resurse 
esenţiale de care a beneficiat profesorul Gusti. In primul rând este vorba de 
studiile asupra satelor româneşti şi aproblemei agrar-țărăneşti, efectuate de 


diferiți specialişti precumşi de mişcarea monografiilor sociologice sătești. 


În al doilea rând sunt de menţionat activităţile de reformare a vieţii 
satelor româneşti inaugurate de gânditori şi politicieni paşoptişti precum Nicolae 
Bălcescu şi Ion Ionescu de la Brad şi continuate de tradiţia haretistă de ridicare a 
satelor prin bănci, şcoli, biblioteci, spitale, cooperative, obştii de cumpărare şi 
arendare a moşiilor de cătrețărani. Dimitrie Gusti a considerat aceste tradiţii 
drept premise cognitive şi pragmatice ale propriului său sistem de sociologie 


monografică şi ale acţiunii culturale de reformare socială a satului românesc. 


Școala sociologică de la Bucureşti este marcată de câteva momente 
decisive în conturarea identității sale: crearea sistemului monografiei 
sociologice, care a servit ca fundament analitic al cercetării nemijlocite a satelor; 
diversificarea tipologică a cercetărilor monografice şi codificarea experienţei 
metodice de cercetare; constituirea comunităţii sociologice moderne a echipelor 
monografice, constituirea valorilor împărtăşite în comun de membrii şi discipolii 


Şcolii monografice. 


Sistemul sociologic gustian este un ansamblu articulat de teorii, concepte, 
teze: teoria voinţei sociale, teoria cadrelor şi manifestărilor, conceptele de 
unitate socială, relaţii şi procese sociale, legea paralelismului sociologic, 


conceptul de interdisciplinaritate, legea dreptăţii, idealului, circuitului social. 


Teoria voinţei sociale deţine un loc central în concepţia gustiană. Voința 


socială constituie esenţa vieţii sociale şi principiul său explicativ, voinţa este 


înzestrată de Dimitrie Gusti cu capacitatea uimitoare de a crea unitatea socială, 
deci de a îndeplini o funcțiune morală primordială, în virtutea constituţiei sale 


intime, a morfologiei sale. 


Legea paralelismului sociologic reglementează natura raporturilor dintre 
cadre, manifestări şi voinţa socială: acestea sunt raporturi de interdependenţă, 


coexistenţă, şi nu de subordonare logică. 


Principiul interdisciplinarităţii are două sensuri principale la Dimitrie 
Gusti: de sinteză a unor puncte de vedere aparţinând ştiinţelor sociale particulare 
şi a sociologiilor parţiale în vederea edificării unei sociologii sistematice şi de 
cuprindere unitară, panoramică, a tuturor fenomenelor şi proceselor unei unități 
sociale prin cooperarea specialiştilor şi sociologilor depe poziţiile integratoare 


ale sociologiei. 


Al doilea sens se referă la transformarea sistemului sociologic gustian 
în „unealtă de lucru” prin operaţionalizarea acestuia în ipoteze şi metode de 
investigație empirică marchează naşterea monografiei sociologice. Şcoala 
monografică gustiană a experimentat câteva tipuri fundamentale de ipoteze ale 


cercetării monografice: 
- ipoteza monografiei exhaustive sau integrale; 
- ipoteza monografiei centrate pe o problemă-cheie; 


-ipoteza „monografiei sumare de sat” şi a cercetării comparative a comunităţilor, 


focalizată pe patru teme: sănătate, muncă, minte şi suflet; 
- ipoteza monografiei sociologice zonale cu şi fără sat-pilot; 
- ipoteza monografiei tematice. 


Echipele monografice au constituit comunităţi ştiinţifice moderne, 
întemeiate pe raporturi de cooperare şi ucenicie ştiinţifică, pe împărtăşire de 


valori comune. Echipele monografice erau interdisciplinare. 


De numele lui D. Gusti se leagă şi instituirea formală a Serviciului Social în 
octombrie 1938, care constituie o modalitate de generalizare a experienţei 


echipelor culturale studenţeşti şi are o funcţionalitate complexă: 


- mijloc de pedagogie socială prin care intelectualitatea primea o formaţie 


de „activişti sociali”; 

- instrument de cunoaştere ştiinţifică a problemelor ţării; 

- mijloc de organizare a “centrelor model” în sate şi oraşe; 
- for de coordonare a tuturor institutelor de acţiune socială. 


Imprejurările interne şi internaționale au fost neprielnice funcționării acestei 


instituţii, ducând la suspendarea Serviciului Social înoctombrie 1939. 


Una dintre contribuţiile de prestigiu ale lui Dimitrie Gusti priveşte 
sociologia naţiunii şi a identităţilor etnice. Raportul între naţiune şi etnicitate 
este văzut în termenii de realitate culturală versus identitate virtuală. În timp 
ce „naţiunea” este o „unitate socială autonomă de scop şi mijloace”, altfel spus o 
„comunitate culturală”, „etnicitatea” constituie doar o „realitate virtuală”, o 


condiție de viaţă a naţiunii încadrată de el la capitolul „cadrele vieţii sociale”. 


Alte priorități ştiinţifice ale sociologiei gustiene sunt contribuțiile la 
dezvoltarea sociologiei ştiinţei, în principal la teoria comunităţilor sociologice şi 
a instituționalizării funcţiei reformatoare a sociologiei, precumşi contribuţiile la 
codiodificarea metodelor cercetării nemijlocite de teren a comunităților 


ţărăneşti. 


Prin acest sistem sociologic Dimitrie Gusti a deschis o nouă direcţie în 
cercetarea complexităţii omului sub tripla lui ipostază de personalitate, societate 
şi cultură. Două dintre inovațiile sale metodologice au atras atenția comunităţii 
ştiinţifice, prezentând relevanţă şi astăzi: legea paralelismului sociologic şi 


principiul interdisciplinarităţii. 


Prin problematica abordată, conceptele şi ipotezele utilizate explicit şi 
implicit în demonstrațiile asupra evoluției istorice şi tendinţelor satelor 
româneşti, prin unghiul de vedere interdisciplinar introdus în analiza sociologică 
a spaţiului rural, sinteza monografiei sociologice gustiene a devenit o instanţă 
critică care modelează înţelegerea comunităţilor săteşti. Opţiunea teoreticăşi 
metodologică a întemeietorului Şcolii de la Bucureşti oferă deschideri 
stimulative dezbaterilor contemporane asupra tradițiilor autoreflexive ale 
disciplinelor socio-umane, plecând de la argumente „de fapte” privind existenţa 


unui univers comun al sociologiei, etnologiei, psihologiei si istoriei culturii. 

